Odense Adresse-Contoirs Efterretninger, 1846-03-20
(Fortsættelse fra Nr. 28.) 2 Decbr. Extramøde. Sagen om Vand, Vægter- og Lygteskattens Forhøielse, især med Hensyn til de subsidiære Jndstillings-Punkter som burde gjøres, hvis Forsamlingens Hovedpunkt ikke vandt bifald, blev bragt under Forhandling. Viceformanden fremleverede Udkast til en endelig Jndstilling i saadan Retning, hvilken tilligemed Commiteebetænkningen blev besluttet at skulle circulere blandt Medlemmerne til Expeditionen fandt Sted. 5 Decbr. Et Forslag fra Stiftamtet af 15 Novbr., fremsendt fra Magistraten den 20 i f. M., angaaende Godtgjørelsen for Befordring i Amts-Reiser, blev tiltraadt af Repræsentationen for Odense Byes Vedkommende. - Den fra Cancelliet, ved Skrivelse af 20 Novbr. fra Magistraten fremsendte Henstilling, hvorvidt Odense Kommune vilde for sit Vedkommende deeltage i Udredelsen af de 250 Rbd. til en forbedret, Sygehuus=Indretning i Odense Hospital, som vilde være at udligne paa de vedkommende Kjøbstæder, blev tiltraadt af Repræsentationen, saaledes som af Cancelliet foreslaaet. - Sagen om Veilinien mellem Hindsholm og Odense blev atter taget under Behandling, i Anledning et fra Landbeboerne i de nærmere Byer Aasum, Roulund, Rastrup og Hoelev m. fl. fremsendt Andragende til Rentekammeret af 21 f. M. med Bilag om Conservationen af den gamle Veilinie, og disse Land beboeres Ønske at gjøre fælleds Sag med Odense i dens Bestræbelser for Opretholdelsen af denne Passage; og da Repræsentationen fandt saadan fælleds Bestræbelse tjenlig forSagen, og ikke skjønnede at derimod kunde være noget til Hinder, saa blev den i saa Henseende fornødne Skrivelse til Magistraten expederet og underskrevet, og hvorefter Sagen med sine samtlige bilage blev fremsendt til Magistratens videre Behandling og Befordring. - Ved Skrivelse fra Magistraten af 25 Novbr. var fremsendt Stiftamtets ditto af 8 ejusdem, hvori foreslaaes en forandret Expeditionsform i Kommunens Budgetter, med en hosføiet bemærkning om Nødvendigheden, af at tilveiebringe større Jndtægter for Vand- og Brolægningsvæsenet. Repræsentationen var for sit Vedkommende enig i, fremtidig at expedere Budgetterne i den af Stiftet foreslaaede Form, og hvad Forøgelsen i Vand- og Broskatten angik, da var som bekjendt dette Emne under Behandling imellem Magistraten og Repræsentationen, og nu modnet til at forelægges Cancelliet, hvor det vilde finde sin Afgjørelse. Forsamlingen vedtog at opsige de leiede Magasinlofter til Fou ragen og derefter paa billigste Maade at arrangere Plads til den Deel af Fouragen, der ikke kan modtages i Kasernen og Provstegaarden, hvorom Bygningscommitteen blev overdraget det Fornødne, efter desangaaende at have confereret med Formanden i Magistraturen. - Den af Cancelliet approberede Leiecontract med Proprietair Hansen og Kaserneringen af 2 Eskadroner af 6te Dragonregiment, var fremsendt af Magistraten og vilde blive at sætte i Circulation. - Nogle Ansøgninger og Adgang til borgerlig Næring bleve deels tagne under foreløbig Behandling og deels med Erklæring remitterede Magistraten. - Fra Stiftamtet var fremkommet Skrivelse af 8 f. M., hvorved meddeles Gouvernørens Hs. Kgl. H. Kronprindsens Tak og Tilfredshed, fordi han ved sin Jnspection har forefundet Alt i en saa god Orden her i Communen. 12 Decbr. J Medfør af Regimentets Forlangende blev det overdraget Bygningscommitteen at anskaffe fornøden Gruusbelægning i Ridehuset. - Det Fornødne om en Offentliggjørelse betræffende de Anmeldtes Bidrag til Brødtrangens Afhielpning, blev vedtaget. - Man vedtog, ved en passende Annonce at opfordre Haandværkerne til Medvirkning imod den Uskik, at deres Lærlinge gratulere Nytaar. - Adskillige oeconomiske Gjenstande bleve drøftede og nogle mindre vigtige Sager expederede.